CELEX: C2007/199/36
Language: mt
Date: 2007-08-25 00:00:00
Title: Kawża C-299/07: Talba għal deċiżjoni preliminari mressqa minn Rechtbank van Koophandel te Antwerpen (il-Belgju) fis- 27 ta' Ġunju 2007 — Galatea B.V.B.A. vs Sanoma Magazines Belgium NV

25.8.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 199/23
            
         Talba għal deċiżjoni preliminari mressqa minn Rechtbank van Koophandel te Antwerpen (il-Belgju) fis-27 ta' Ġunju 2007 — Galatea B.V.B.A. vs Sanoma Magazines Belgium NV
   (Kawża C-299/07)
   (2007/C 199/36)
   Lingwa tal-kawża: L-Olandiż
   Qorti tar-rinviju
   Rechtbank van Koophandel te Antwerpen
   Partijiet fil-kawża prinċipali
   
      Rikorrenti: Galatea B.V.B.A..
   
      Konvenuta: Sanoma Magazines Belgium NV
   Domandi preliminari
   “L-Artikolu 49 tat-Trattat KE fuq il-libertà li jiġu pprovduti servizzi, kif ukoll id-Direttiva tal-Parlament Ewropew u tal-Kunsill 2005/29/KE (1), dwar prattiċi kummerċajli żleali, jipprekludu dispożizzjoni nazzjonali, bħal dik li tinsab fl-Artikolu 54 tal-liġi Belġjana ta' l-14 ta' Lulju 1991, dwar prattiċi kummerċjali u l-informazzjoni li jħarsu l-konsumatur, li — bl-eċċezzjoni tal-każijiet espliċitament indikati fil-liġi — tipprojbixxi kull offerta konġunta ta' bejjiegħ lil konsumatur, skond liema offerta l-akkwist b'xejn jew bi ħlas ta' prodotti, servizzi, benefiċċji jew intitolamenti sabiex dawn jinkisbu ikunu marbutin ma' l-akkwist ta' prodotti oħra jew servizzi, anki identiċi, mingħajr kunsiderazzjoni għaċ-ċirkustanzi tal-każ, u b'mod partikolari mingħajr kunsiderazzjoni ta' l-influwenza li l-offerta konkreta jista' jkollha fuq il-konsumatur medju kif ukoll tal-fatt jekk it-tali offerta fiċ-ċirkustanzi konkreti tistax tiġi kkunsidrata li tmur kontra l-obbligi ta' diliġenza professjonali u ta' l-użanzi stabbiliti ta' lealtà kummerċjali?”.
   
      (1)  Direttiva tal-Parlament Ewropew u tal-Kunsill 2005/29/KE, tal-11 ta' Mejju 2005, dwar prattiċi kummerċjali żleali fin-negozju mal-konsumatur fis-suq intern li temenda d-Direttiva tal-Kunsill 84/450/KEE, id-Direttivi 97/7/KE, 98/27/KE u 2002/65/KE tal-Parlament Ewropew u tal-Kunsill, u r-Regolament (KE) Nru 2006/2004 tal-Parlament Ewropew u tal-Kunsill (ĠU L 149, p. 22).